**Információ a 2022 évi őszi gyalogos túranapokra**

**A program teljesítménytúra. Puhány kreditvadászok kérem, kíméljék meg a többieket, és erre a programra ne jelentkezzenek.**

**A túra időpontja: 2022. október 29-30.**

**Találkozó: Szárliget vasúti megállóban** a Budapest Déli pu-ról 8,25 kor induló vonat

 **9 óra 06-kor** várhatóbeérkezése után

**Hazautazás: Oroszlány vasútállomásról**

(vonat indul minden óra 45. percében, menetidő a Déli pu-ig 79 perc)

**A menetjegyét kérem mindenki maga intézze!**

**Szállás:** Gránás Turistaház, Gánt

**Ellátás:** 3 fogásos vacsora (leves, főétel, deszert) szombaton,

 svédasztalos reggeli vasárnap, (Vértes vendéglő)

Az esetleges betegségekből adódó **étkezési igényeket (érzékenység, intolerancia) kérem a kurzusra bejelentkezéskor jelezzétek** a túravezető tanárnak. (dosek.agoston@tf.hu)

Mindkét napra, a túra közben elfogyasztandó ebédre otthonról hozott hideg élelem előzetes beszerzését kérjük. Gánton az étteremben rendezvény lehet szombaton, így ott nem lehet extra élelem beszerzésére számítani. Az élelmiszer boltok hétvégén nem lesznek ott nyitva.

**Várható költségek:** maximum **12.000 Ft-os önköltséget kell befizetni a programra a neptunon keresztül.**

A program lemondása az eredeti kiírás szerint nem lehetséges, a befizetés elmulasztói nem tudnak feljelentkezni majd a félévi vizsgákra.

**Program:**

A szombati napon Szárligetről a szurdokszerű Mária-szakadékon, Körtvélyesen, a Szép-Ilonka forráson majd a Mátyás kúton keresztül érjük el pazar rálátással Várgesztest.

 A Gesztesi-várat érintve térképes feladattal kell eljutnotok Kőhányáspusztára, (Ökoturisztikai központ) ahonnan laza lejtőzéssel érjük el a Gánti szálláshelyünket.

**Túratáv: 28 km, szintemelkedés: 547 m, menetidő pihenőkkel kb. 9 óra**

Vasárnap a Pap-völgyön keresztül jutunk el Mindszentpusztára, majd a Szentgyörgy-puszta érintésével lejtőzünk a szépséges gyertyános erdőben Oroszlányig.

**Túratáv: 15,7 km, szintemelkedés: 192 m, menetidő pihenőkkel kb. 5 óra 40 perc**

**Tudnivalók:**

A szálláson kapunk ágyneműt, de törülközőt nem.

Az időjárási jelentések alapján számítsatok a legjobbra, ugyanakkor készüljetek fel a legrosszabbra. Elegendő ruházat és esőkabát legyen nálatok a réteges öltözködés biztosítására. Jól bejáratott lábbelit hozzatok, amely terepi mozgásra alkalmas, recés talpú. Minimális eü-csomag: szappan-fogkefe-fogkrém. Felesleges dolgokat ne cipeljetek magatokkal, kizárólag két vállra vehető hátizsákokat használjatok (ekkora útra semmiképpen ne madzagos kialakításút). Legyen folyadék tárolására alkalmas újratölthető palack nálatok. Vágjatok körmöt a lábujjakról az előző napokban.

**Jó túrázást, szép napokat remélve és kívánva**

 Dosek Ágoston és Fehérvári Dániel

 túravezetők